Det er ikke kun på grønsværren, det spiller for AaB for tiden. For nylig indgik de forlig med Spillerforeningen i den såkaldte feriepengesag, og samtidig gjorde et lån fra en investorgruppe det muligt at foretage en aktieudvidelse. Nu meddeler selskabet Aalborg Boldspilklub A/S, at de opjusterer forventningerne til årets resultat, efter et kvartalsregnskab viser et overskud på 4,1 mio. kroner. - Vi glæder os over et tilfredsstillende resultat. Vi har fortsat fokus på at forbedre den primære drift og fortsætter nu arbejdet med en samlet løsning for AaB, hvor næste step er udarbejdelse af prospekt til den kommende kapitaludvidelse, siger AaB's administrerende direktør Stephan Schors i en pressemeddelelse. Det er salget af Lasse Nielsen og øgede tv-indtægter er blandt hovedårsagerne til det flotte regnskab.
Forventningerne til årets økonomiske resultat opjusteres som følge af salg af transferrettigheder og højere tv-indtægter.